Պոլ Դելարոշ

**Պոլ Դելարոշ** (), ֆրանսիացի պատմական գեղանկարիչ, ակադեմիզմի ներկայացուցիչ։

## Կենսագրություն

Նրա իսկական անունը եղել է Իպոլիտ, իսկ տանը նրան անվանել են Պոլեմ, և այսպիսով արվեստի պատմության մեջ և ժամանակակիցների հուշերում նրա անունը մնացել է Պոլ։ Դելարոշի հայրը եղել է նկարների գծով փորձագետ, մորեղբայրը աշխատել է Փարիզի Հանրային գրադարանի փորագրությունների բաժնում որպես ցուցանմուշների կոնսերվատոր, ինչի շնորհիվ ապագա գեղանկարիչը մեծացել է արվեստագետների շրջապատում։
Ավելի շատ հետաքրքրված լինելով բնանկարային գեղանկարչությամբ` նա դասեր է վերցրել Լուի Վատելից, սակայն հետո սովորել է պատմական գեղանկարիչ Կ. Դեբորոտիի մոտ, իսկ հետո մոտավորապես չորս տարի անց աշխատել է Անտուան Ժան Գրոյի ղեկավարությամբ։ 1832 թվականին Դելարոշը մեծ հայտնիություն է ձեռք բերում և դառնում է ինստիտուտի անդամ։ Հաջորդ տարի նա դառնում է Փարիզի Գեղեցիկ արվեստների դպրոցի պրոֆեսոր, 1834 թվականին տեղափոխվել է Իտալիա, որտեղ ամուսնացել է Օրաս Վերնեյի միակ աղջկա հետ և այնտեղ ապրել է երեք տարի։

## Ստեղծագործություն

Առաջին անգամ հանրությանը ներկայացել է 1822 թվականին Փարիզյան սալոնում, «Իոսեֆը փրկում է Իոսին» կտավով, որտեղ դեռևս ուժեղ արտահայտված էր Գրոյի ամբարտավան ոճը, որը միևնույն ժամանակ ցույց է տալիս նկարչի իրական շնորհքը։ 1824 թվականին կայացած ցուցահանդեսներում ներկայացված հաջորդ ստեղծագործություններում Պոլ Դելարոշը վերջնականապես աստիճանաբար ազատվում է իր ուսուցչի ազդեցությունից և ընդհանրապես իր ակադեմիական հնամոլությունից։ Այդ կտավներից են.
* «Ֆիլիպ Լիպի սերը դեպի իր բնորդուհի-միապետուհուն»
* «Վինչեստերյան եպիսկոպոս կարդինալը հարցաքննում է Ժաննա դ'Արկին իր խցում»
* «Սուրբ Վիկենտի դե Պոլը մեղանչում է Լյուդովիկ XII-ի դռան առջև»
Ուսուցչի ազդեցությունից ամբողջապես ազատվել նրան հնարավորություն են տալիս իր մյուս աշխատանքները, որոնցից են.

* «Նախագահ Դուրանտիի մահը» (գտնվում է ֆրանսիական պետական խորհրդի սրահում),
* «Անգլիայի թագուհի Էլիզաբեթի մահը» (Լուվրի թանգարանում),
* «Կալոդենի ճակատամարտից հետո Միսս Մակդոնալդը օգնություն է հատկացնում վերջին դիմորդին, 1746 թվական ապրիլի 27»
[մինի|[Պետրոս I-ի  նկարը]]
Ռոմանտիզմի դպրոցի առաջնորդ Էժեն Դելակուրից վարակվելով նոր գաղափարներով` նա, ղեկավարվելով պայծառ մտքով ու գեղագիտական զգացմունքներով, օգտագործել է այդ մտքերն իր ստեղծագործությունների մեջ զսպվածությամբ, զգուշանալով դրամատիկական տեսարանները չափազանցնելուց, չտարվելով  չափազանց ուժեղ էֆեկտներով, խորապես մտածելով իր համադրություններն ու խելամտորեն օգտվելով տեխնիկական միջոցներից, որոնց նա հիանալիորեն էր տիրապետում։ 
Պոլ Դելարոշի սյուժետային նկարները, որոնք փոխառված են եղել անգլիական ու ֆրանսիական պատմությունից, միանշանակ գովասանքի են արժանացել քննադատների կողմից և շուտով հանրաճանաչ են դարձել, քանի որ սկսել են կրնկօրինակվել փորագրություններում և վիմագրություններում։ Այդ նկարներից են. 
* «Անգլիայի թագավոր Էդուարդ IVի երեխաները Լոնդոնի Թաուերում»,
* «Կարդինալը տանում է իր հետ իր զարմիկներ Սան Մարսային և դե Տուին»,
* «Մեռնող Ջուլիո Մազարինին պալատական ասպետների և կանանց մեջ»,
* «Օլիվեր Կրոմվելը թագավոր Չարլզ Էդուարդ Ստյուարտի դամբարանի» մոտ (առաջին նմուշը Մինսկի թանգարանում, կրկնօրինակը` Կուշելևսկյան պատկերասրահում),
* «Ջեյն Գրեյի մահապատիժը»,
* «Հերցոգ Գրիզի մահը»
1834 թվականին Իտալիայից վերադառնում է և 1837 թվականին Փարիզյան սալոնում կազմակերպում է իր նկարների ցուցահանդեսը, որտեղ ներկայացրել է «Կառափնարան գնացող Լորդ Ստեֆորդը», «Ազնվական զինվորների կողմից նվաստացող Կառլ Ստյուարտը»,
«Սուրբ Սիսիլյան» նկարները և դրանից հետո այլևս չի մասնակցել հանրային ցուցահանդեսների, այլ նախընտրել է իր պատրաստի ստեղծագործությունները հենց իր արվեստանոցում ցույց տալ արվեստասերներին։

## «Կիսաշրջան»

File:Hemicylce of the Ecole des Beaux-Arts 2.jpg|«Կիսաշրջանի» երկրորդ մասը 1841–1842
Image:Paul Delaroche - Hémicycle.jpg|«Կիսաշրջանի» կենտրոնական մասը 1841–1842
File:Hemicycle of the Ecole des Beaux-Arts 3.jpg|«Կիսաշրջանի» երրորդ մասը 1841–1842

1837-1841 թվականներին նկարիչն աշխատել է իր կյանքի գլխավոր` «Կիսաշրջաններ» ստեղծագործության վրա։ Հսկայական պատի կտավը (15х4,5 մ) պատկերում է անցյալի 75 նկարիչների, զարդարում է Փարիզի գեղեցիկ արվեստների հնագույն գեղարվեստական դպրոցի ամֆիթատրոնի դահլիճը։ Դելարոշի ընդարձակ համադրության մեջ ներկայացված է արվեստի այլաբանական պատկերը։ Համադրության կենտրոնում են քանդակագործ Ֆիդեյը, ճարտարապետ Իկտինն ու նկարիչ Ապելեսը։ 
մինի|Կիսաշրջան
1840-ական թվականներին նկարիչն իր կտավների համար ընտրել է հոգևոր ու եկեղեցական թեմաներ։ Իտալիա կատարած երկրորդ ճամփորդությունից հետո (1844) նրան սկսել են հետաքրքրել իտալական կենցաղի տեսարաններ։ 1845 թվականից հետո, երբ մահացել է նրա կինը, նա անցել է ողբերգական սյուժեների, որոնք արտահայտում են մարդու պայքարը ճակատագրի դեմ։ 
Դելարոշի ամենանշանակալի ստեղծագործությունները կարող են համարվել հետևյալ կտավները.

* «Խաչից իջեցումը»,
* «Տիրամայրը Հիսուսի խաչելիության երթի ժամանակ»,
* «Տիրամայրը խաչի ոտքերի տակ»,
* «Գողգոթայի վերադարձը»,
* «Նահատակը Դիոկղետիանոսի ժամանակ» (գտնվում է Սանկտ Պետերբուրգում Էրմիտաժում ),
* «Մարի Անտուանետը իր մահվան դատավճիռի հայտարարությունից հետո»,
* «Ժիրոնդիստների վերջին հրաժեշտը»,
* «Նապոլեոնը Ֆոնտենբլոյում» (գտնվում է Լայպցիգի թանգարանում),
* և անավարտ «Սուրբ Հեղինեյի բարձունքը» նկարը։

## Դիմանկարներ
Դելարոշը հիանալիորեն է պատկերել դիմանկարներ և իր վրձնով հավերժացրել է իր դարաշրջանի շատ հայտնի դեմքերի, օրինակ, Գրիգորի 16-րդին, Գիզոյին, Տիերին, Շանգարնեին, Ռեմյուզին, Պուրտալեսին, երգչուհի Զոնտագին և ուրիշների։ Դելարոշը  նկարել է գերազանց և իր վրձինով շատ հայտնի մարդկանց է անմահացրել, օրինակ Գրիգոր XVI-ը, Ֆրանսուա Գիզոնը, Լուի-Ադոլֆ Տիերը, Նիկոլյա Շանգարնեյը և այլք։ Նրա լավագույն ժամանակակից կտավներից են Ռեյնոլդս, Պիեռ Պոլ Պրյուդոն, Ֆրեդրիկ Ժիրար Մերկուրին և Կալմաթան։

## Պատկերասրահ

Image:joan of arc interrogation.jpg|*Ժաննա դ'Արկը հարցաքննության ժամանակ*, 1824, Գեղեցիկ արվեստների թանգարան, Ռուան, Ֆրանսիա
Image:DelarocheCromwell.jpg|*Կրոմվելը Չարլզ 1-ինի դիակի մոտ*, 1831, Նիմի գեղեցիկ արվեստի թանգարան
Image:DelarocheQueenElizabeth.jpg|*Անգլիայի թագուհի Էլիզաբեթ Առաջինի մահը*, 1828, Լուվր
Image:DelarocheKingEdward.jpg|*Էդվարդի երեխաները*, 1831, Լուվր
File:PAUL DELAROCHE - Ejecución de Lady Jane Grey (National Gallery de Londres, 1834).jpg| Ջեյն Գրեյի մահապատիժը, 1833, Ազգային պատկերասրահ, Լոնդոն
Image:Laud & Strafford.jpg|*Ստարֆորդին տանում են մահապատժի*, 1836
File:Charles I Insulted by Cromwell's Soldiers.jpg|*Կրոմվելի զինվորները ծաղրում են Չարլզ Առաջինին, 1836, ենթադրաբար կորել է Բլիցի ժամանակ, կրկին հայտնաբերվել է 2009 թվականի
Image:Peter der-Grosse 1838.jpg|*Պետրոս Առաջին*, 1838
Image:Hérodiade - Paul Delaroche - Wallraf-Richartz-Museum & Fondation Corboud-6067 (without frame).jpg |*Հերոդիաս*, Վալրաֆ Ռիխարցի թանգարան 1843, [[Քյոլն]], [[Գերմանիա]]
Image:DelarocheNapoleon.jpg|Նապոլեոնը հրաժարվում է գահից, 1845, The Royal Collection, London
Image:PAUL DELAROCHE - Napoleón cruzando los Alpes (Walker Art Gallery, Liverpool, 1850. Óleo sobre lienzo, 279.4 x 214.5 cm).jpg|*Բոնապարտն անցնում է Ալպերը*, 1850, Ուոլքեր արվեստի պատկերասրահ, Լիպերպուլ
File:Paul Delaroche - Young Christian Martyr - WGA6272.jpg|*Երիտասարդ նահատակը''


## Ծանոթագրություններ

Կատեգորիա:Ֆրանսիացի ռոմանտիստ նկարիչներ
Կատեգորիա:Ֆրանսիացի լուսանկարիչներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:19-րդ դարի ֆրանսիացի նկարիչներ
Կատեգորիա:Պատմանկարիչներ
Կատեգորիա:Ֆրանսիացի արվեստագետներ
Կատեգորիա:Պատվո լեգեոնի շքանշանի ասպետներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Ֆրանսիացի դիմանկարիչներ